รายย่อย Reddit ปัด ไม่มีเอี่ยวดันราคาโลหะเงินพุ่ง - FINNOMENA
หลังมีข่าวว่าโลหะเงินตกเป็นเป้าโจมตีของกลุ่ม WallStreetBets บน Reddit จนทำให้ราคาโลหะเงินในตลาดขยับพุ่งสูงขึ้นแตะระดับสูงสุดในรอบ 8 ปี
4 ก.พ. 2564

หลังมีข่าวว่าโลหะเงินตกเป็นเป้าโจมตีของกลุ่ม WallStreetBets บน Reddit จนทำให้ราคาโลหะเงินในตลาดขยับพุ่งสูงขึ้นแตะระดับสูงสุดในรอบ 8 ปี
ทางด้านสมาชิกในกลุ่มบางส่วนได้โพสต์ข้อความระบุว่า ความเคลื่อนไหวที่ผ่านมาทั้งหมดของกลุ่มมีกลุ่มเป้าหมายหลักอยู่ที่เฮดจ์ฟันด์เท่านั้น
รายงานจากสถานีโทรทัศน์ CNN มีขึ้นอย่างประจวบเหมาะกับโพสต์ข้อความใน Reddit ที่ออกมาเตือนกว่า #silversqueeze ครั้งนี้อาจเป็นกับดักที่เกิดขึ้นจากคนบางกลุ่ม ก่อนชี้แจงว่า เป็นเรื่องที่เป็นไปไม่ได้เลยที่จะบีบตลาดโลหะเงินได้
นอกจากนี้ตลาดโลหะเงินยังไม่ใช่การซื้อขายแบบ Short Sell ซึ่งเป็นเป้าหมายโจมตีหลักของทางกลุ่ม และกล่าวว่าการซื้อโลหะเงินรังแต่จะทำให้เสียทรัพย์ให้แก่กลุ่มเฮดจ์ฟันด์ ซึ่งซื้อโลหะเงินไว้ครอบครองมากมาย
ส่วนการเคลื่อนไหวของราคาโลหะเงินล่าสุดเริ่มอ่อนตัวลงมาอยู่ในระดับ 28.65 ดอลลาร์ต่อออนซ์ หลังจากที่เมื่อคืนปรับตัวขึ้นร้อนแรงกว่า 13% มาอยู่ในระดับ 30.15 ดอลลาร์ต่อออนซ์ ซึ่งเป็นระดับสูงสุดในรอบ 8 ปี
ที่มา : https://edition.cnn.com/2021/01/31/investing/silver-price-squeeze-reddit-wallstreetbets/index.html
แท็ก:
แชร์บทความ: